Subject: Ettepanek töötamise toetamise teenuse arendamiseks ja töötingimuste parandamiseks
From: "Astra Viil" <[email-masked]>
To: "Info - RAM" <[email-masked]>
Date: Fri, 6 Feb 2026 22:33:38 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud juhtkond

Pöördun Teie poole töötamise toetamise teenuse ja iste teenuse osalejate 
nimel, et teha ettepanekuid meie töötingimuste ja töökeskkonna 
parandamiseks.

Leiame, et meie praegune asukoht Astangu Kutserehabilitatsiooni Keskuses ei 
ole enam kõige sobivam. Astangu on eelkõige õppeasutus, kus keskendutakse 
õppimisele ning õpilaste vajadustele. Igal aastal suureneb õppijate arv ning 
õpperuumide vajadus kasvab. Praegune käsitööklass oleks edaspidi väga 
vajalik just õpilaste kasutuses.

Meie teenus on suunatud töötegemisele, mitte õppimisele, mistõttu oleks 
mõistlik kolida eraldi hoonesse, mis asuks mugavamas piirkonnas, näiteks 
Mustamäel, Kristiines või mujal hea ligipääsuga asukohas. Uued ja sobivamad 
ruumid võimaldaksid meil töötada rahulikumas, motiveerivamas ja 
professionaalsemas keskkonnas.

Lisaks soovime juhtida tähelepanu juhendamise kvaliteedile. Praegune käsitöö 
juhendamine ei vasta enam meie vajadustele. Juhendamine on olnud pikka aega 
ebapiisav, sageli pingeline ning alandav. Selgitused ei ole alati 
arusaadavad ning töökeskkond ei toeta meie arengut ega heaolu.

Tänapäeval ei ole käsitöö tootmine enam meie jaoks kõige sobivam suund. 
Leiame, et mõistlikum oleks keskenduda lihtsamatele ja praktilisematele 
tööülesannetele, nagu pakendamine, kleepimine, flaierite voltimine, 
sorteerimine ja muu sarnane töö. See on ühiskonnale kasulikum ning aitab 
kaasa ka keskkonna hoidmisele, vältides liigset toodete tootmist.

Soovime, et käsitöö juhendaja asemele leitaks uus juhendaja, kes on mõistev, 
rahulik, tasakaalukas, abivalmis ning oskab selgelt ja kannatlikult 
juhendada. Hea juhendaja loob turvalise ja toetava töökeskkonna, kus kõik 
saavad anda endast parima.

Peame oluliseks rõhutada, et meie praegune põhiülemus on väga mõistev, 
hooliv ja toetav ning tema jätkamine oma ametikohal on meie jaoks väga 
tähtis.

Palume, et uue juhendaja leidmine ning uude hoonesse kolimine toimuks 
võimalikult kiiresti ning võimalusel juba käesoleva aasta jooksul. See oleks 
õiglane nii meile kui ka Astangu õppuritele ning aitaks kaasa teenuse 
kvaliteedi ja töörahulolu parandamisele.

Loodame väga Teie mõistvale suhtumisele ning toetusele. Oleme valmis 
koostööks ja edasiseks aruteluks, et leida parimad lahendused kõigi 
osapoolte jaoks.

Lugupidamisega

Astra Viil

Sent from my iPhone